हरियल (बाल कविता)
देखबामे ओ लागै छै ।
 हरियर देह आ पीयर पएर छै,
पर परबा नञि आ ने पोरकी,
हरियल नाँओ कहाबै छै ।
 लजकोटरि ओ छै पोरकी सनि,
परबा सनि भले लागै छै । ।
 ककरो - ककरो पंख आ मूरी,
ककरो - ककरो पएर नारंगी,
लाल गाढ़, कत्थी होइ छै । ।
 ककरो - ककरो वक्ष नारंगी,
पीयर सेहो होइ छै ।
 फेँट - फाँट या अगबे हरियर,
बऽड़ आ पीपड़ पाकड़ि गुल्लड़ि,
फऽड़केँ ओ ताकै छै ।
 अपना काजक फऽड़ ने जे से,
ओहने गाछ पर खोंता लगबै,
प्रेमसँ दुनु परानी ।
 ऊँच डाढ़ि पर बिना उछन्नर,
पर मनुक्ख सनि केर अगत्ती,
आन जीव ने होइ छै ।
 मारि गुलेती खसबए हरियल,
*१ - प्राणीशास्त्रक "परबा गणमे (Order Columbidae)" परबाक (परेबाक) अतिरिक्त मैथिलीमे हरियल ओ पोरकी (पौड़की) नामक चिड़ैसभ सेहो समाविष्ट अछि । हरियल देखबामे परबा सनि लगैत अछि; अन्तर एतबा जरूर जे हरियलक देहक रंगमे कमोबेश हरियर वा हरियर-पीयर रंग अवश्य समाविष्ट रहैत अछि । हरियल पोरकी जेकाँ लजकोटरि होइत अछि आ प्रायः जोड़ामे देखल जाइत अछि ।
 · हरियल (मैथिली आ बंगाली भाषामे) - समस्त GREEN PIGEON केर लेल प्रयोज्य अथवा Treron वंश (Genus) केर समस्त जातिक (Species) लेल प्रयोज्य । चाहे हरियलक पएरक रंग जे हो (पीयर, गाढ़ नारंगी वा कत्थी आदि) अथवा देहक रंगमे हरियर रंगक प्रतिशत जे हो पर ओ मैथिलीमे (आ तहिना बंगालीमे सेहो) हरियलहि कहबैत अछि ।
 · हरियल (मराठी भाषामे) - महाराष्ट्रक राजकीय चिड़ै हरियल अछि तथा ओ मात्र पीयर पएर बला हरियलकेँ (YELLOW FOOTED GREEN PIGEON) हरियलक रूपमे परिभाषित करैत अछि ।
 · हरियल (सामान्य जनक हिन्दी भाषामे) - मैथिली ओ बंगाली भाषा सदृश ।
 · हरियल (अन्तर्जाल / इण्टरनेट ओ आधिकारिक हिन्दी भाषामे) - एखनुका अन्तर्जालक (इण्टरनेट, INTERNET) अनुवाद क्षेत्र तथा प्राकृतिक इतिहास संग्रहालय (NATURAL HISTORY MUSEUM) पर मराठी भाषा-भाषीक वर्चस्वक कारण तदनुसार अनुदित हिन्दी मराठीसँ प्रभावित अछि आ हरियलकेँ मराठीअहि जेकाँ पारिभाषित करैत अछि ।
 *३ - मैथिली भाषाक हरियलक किछु जाति केर देह वा पाँखिक रंगमे हरियर रंगक अतिरिक्त कत्थी, नारंगी या पीयर आदि चटक रंगक समावेश सेहो भेटैत अछि ।
 *४ - बड़, पीपर, पाकड़ि, गुल्लरि आदि गाछक (FICUS TREES) फऽड़सभ हरियलकेँ बहुत पसिन्न पड़ैछ आ तेँ ओहि तरहक गाछसभ पर (प्रायः छुपुङ्गी पर बैसल) ओ आसानीसँ देखल जा सकैत अछि ।
 *५ - बड़, पीपर, पाकड़ि, गुल्लरि आदि गाछक उपरुका डाढ़िसभ पर ओ अपन खोंता बनबैत अछि आ प्रायः जोड़ामे देखल जाइत अछि ।
 *६ - मनुक्ख प्रायः गुलेतीसँ (CATAPULT / SLING) एकर शिकार करैत अछि ।
 मैथिली पाक्षिक इण्टरनेट पत्रिका "विदेह" केर 197म अंक (01 मार्च 2016) (वर्ष 9, मास 99, अंक 197) केर "बालानां कृते" स्तम्भमे प्रकाशित । 